als_Latn dik_Latn sag_Latn
Shërbimi postar amerikan ka vendosur të nderojë me një seri të re pullash postare njeriun që ndryshoi jetën tonë por që i solli vetë Postës dëme të jashtëzakonshme financiare
Shërbimi postar amerikan, të cilit i referohen me shaka si posta me shpejtësinë e kërmillit, ka vendosur të nderojë njeriun që me gjenialitetin e tij i ka shkaktuar këtij shërbimi një dëm shumë të jashtëzakonshëm. Vitin që vjen ajo do të nxjerrë një pullë postare të re me imazhin e themeluesit legjendar të Apple-it, Steve Jobs.
Me nxjerrjen në treg të një sërë serie të re pullash të cilat përkujtojnë figura të ndryshme të kulturës pop, shërbimi postar amerikan, që po kalon një periudhë të vështirë ekonomike, shpreson të zgjerojë interesin e njerëzve për të dërguar letra si njëherë e njëkohë, bëri të ditur zëdhënësi i këtij shërbimi, Roy Betts për CNN-in.
“Shërbimi postar po kërkon të vendosë në pullat postare subjekte më bashkëkohore … të cilat paraqesin interes për të rinjtë,” tha ai.
Ironia e faktit që është zgjedhur imazhi i Steve Jobs për t’u vendosur në një pullë postare, njeriut që dha një kontribut të padiskutueshëm në komunikimin elektronik në kohë reale mes njerezve nëpërmjet shkëmbimit të teksteve dhe mesazheve të menjëhershme, apo e-mail-ave, nuk kaloi pa u komentuar në Tëitter.
“Steve Jobs do të jetë në një pullë postare përkujtimore – Diçka e çuditshme kjo po të kesh parasysh ndihmën që ai dha në shkatërrimin e shërbimit postar amerikan.”
Por zëdhënësi Betts thotë se shërbimi nuk mban mëri, pavarësisht nga humbjet prej miliarda dollarë në vit, për shkak të tkurrjes së vëllimit të letrave të dërguara me postë. “Steve Jobs ka dhënë një kontribut të jashtëzakonshëm dhe e meriton të përkujtohet,” tha ai.
Shërbimi postar do të përkujtojë gjithashtu dhe figura të tjera si të madhin John Lennon të grupit “The Beatles”, këngëtaren e jashtëzakonshme Janis Joplin-in, kitarristin legjendar Jimmy Hendrix, ish-drejtuesin e famshëm të “Tonight show” Johnny Carson etj.
(Përgatiti: Viktoria Paloka/Illyria)
als_Latn als_Latn als_Latn als_Latn als_Latn als_Latn als_Latn als_Latn sot_Latn